Neuvoston asetus (EY) N:o 3061/95, annettu 22 päivänä joulukuuta 1995, yhteisön tariffikiintiöiden avaamisesta ja hoidosta Norjasta peräisin olevien tiettyjen maatalous- ja kalastustuotteiden osalta annetun asetuksen (EY) N:o 992/95 muuttamisesta



Virallinen lehti nro L 327 , 30/12/1995 s. 0001 - 0008



NEUVOSTON ASETUS (EY) N:o 3061/95, annettu 22 päivänä joulukuuta 1995, yhteisön tariffikiintiöiden avaamisesta ja hoidosta Norjasta peräisin olevien tiettyjen maatalous- ja kalastustuotteiden osalta annetun asetuksen (EY) N:o 992/95 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että asetuksella (EY) N:o 992/95(1) yhteisön tariffikiintiöt Norjasta peräisin oleville tietyille maatalous- ja kalastustuotteille on avattu; kyseiset tariffikiintiöt myönnettiin Euroopan talousyhteisön ja Norjan kuningaskunnan välillä 14 päivänä toukokuuta 1973 tehdyn sopimuksen(2) perusteella; yhteisö ja Norja tekivät Espanjan ja Portugalin yhteisöön liittymisen vuoksi kirjeenvaihtona sopimuksen, joka hyväksyttiin päätöksellä 86/557/ETY(3), edellä mainittua sopimusta on muutettu tai täydennetty Euroopan talousalueesta tehdyllä sopimuksella ja kirjeenvaihtona Norjan kanssa tehdyllä kahdenvälisellä sopimuksella, joka on hyväksytty päätöksellä 93/737/EY(4), Itävallan, Suomen ja Ruotsin yhteisöön liittymisen vuoksi olisi mukautettava edellä mainittuja kiintiöitä ottaen huomioon erityisesti toisaalta Itävallan, Suomen ja Ruotsin ja toisaalta Norjan välillä olleet kalastustuotteiden kauppajärjestelyt, ja tämän vuoksi Euroopan yhteisö ja Norjan kuningaskunta tekivät edellä mainittuun sopimukseen lisäpöytäkirjan, joka hyväksyttiin päätöksellä 95/312/EY(5); mainitun pöytäkirjan mukaisesti yhteisö sitoutuu tietyin edellytyksin avaamaan vuosittain yhteisön tariffikiintiöt, joihin sovelletaan nollatullia, tietyille kyseisestä maasta peräisin oleville kalastustuotteille, tästä syystä olisi avattava kyseiset tariffikiintiöt kunkin vuoden 1 päivän tammikuuta ja 31 päivän joulukuuta väliseksi ajanjaksoksi; koska kyseiset myönnytykset voidaan panna täytäntöön vasta 1 päivästä heinäkuuta 1995, olisi säädettävä poikkeuksellisesti vuoden 1995 osalta näiden kiintiöiden avaamisesta 1 päivän heinäkuuta ja 31 päivän joulukuuta 1995 väliseksi ajanjaksoksi kiintiön vuotuiselle kokonaismäärälle, yhtäältä Euroopan yhteisö ja toisaalta Norjan kuningaskunta tekivät kirjeenvaihtona tietyistä maataloustuotteista sopimuksen, joka hyväksyttiin neuvoston päätöksellä 95/582/EY(6); tämän sopimuksen mukaisesti yhteisö sitoutuu avaamaan Norjan hyväksi 1 päivästä tammikuuta 1995 tietyille maataloustuotteille yhteisön vuotuiset tariffikiintiöt, joihin sovelletaan nollatullia, ON ANTANUT TÄMÄN ASETUKSEN: 1 artikla Muutetaan asetus (EY) N:o 992/95 seuraavasti: 1. Korvataan 1 artiklan 3 kohta seuraavasti: "3. Sovelletaan Euroopan talousyhteisön ja Norjan kuningaskunnan välisen sopimuksen, sellaisena kuin se on muutettuna sopimuksen lisäpöytäkirjan 3 artiklan mukaisesti, liitteenä olevaa alkuperäistuotteiden käsitteen määritelmää ja hallinnollisen yhteistyön menetelmiä koskevaa pöytäkirjaa (*). (*) EYVL N:o L 171, 27.6.1973, s. 1, pöytäkirja sellaisena kuin se on muutettuna EY-Norja-sekakomitean päätöksellä N:o 1/94 (EYVL N:o L 204, 6.8.1994, s. 20) ja lisäpöytäkirjalla (EYVL N:o L 187, 8.8.1995, s. 15)" 2. Korvataan liitteet I ja II tämän asetuksen liitteillä I ja II. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Liitettä I sovelletaan 1 päivästä tammikuuta 1995 tai liitteessä I esitettyinä ajanjaksoina. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä joulukuuta 1995. Neuvoston puolesta L. ATIENZA SERNA Puheenjohtaja (1) EYVL N:o L 101, 4.5.1995, s. 1 (2) EYVL N:o L 171, 27.6.1973, s. 2 (3) EYVL N:o L 328, 22.11.1986, s. 76 (4) EYVL N:o L 346, 31.12.1993, s. 17 (5) EYVL N:o L 187, 8.8.1995, s. 15 (6) Ks. tämän virallisen lehden s. 17. LIITE I >TAULUKON PAIKKA> LIITE II >TAULUKON PAIKKA>